**MIKLAVŽEV POHOD**

**v petek, 8. 12. 2023**

**Za letošnji Miklavžev pohod smo izbrali Vinji vrh (387 m). Ob 16. uri se bomo zbrali v Šmarjeških Toplicah na makadamskem parkirišču pod hotelom (pri jezercu). Starši, babice in dedki: pripeljite mlade planince!**

|  |  |
| --- | --- |
| ODHOD:  TURA:    OPREMA:  HRANA IN PIJAČA:  CENA:  PRIJAVE IN INFORMACIJE:  VODENJE: | Ob **16. uri**.  Sprehodili se bomo mimo Prinovca in krenili po stezi ob potočku do Bečaja. Tu bomo krenili na desno in po gozdni stezi v pol ure prispeli do gomil (Svet mrtvih) v Mladih vinih. Tu so v 4. stoletju pred Kristusom pokopavali pokojne prebivalci gradišča na Vinjem vrhu. Mrtvim so v grob polagali predmete, ki so jih uporabljali v življenju. Proti koncu 19. st. so začeli arheologi Dunajskega muzeja raziskovati gomile in v njih odkrili dragocene predmete (fibule, jantarjeve in steklene ogrlice, zlate ploščice, vojaško čelado,…). Dragoceni predmeti so danes v muzejih: na Dunaju, v Gradcu, Ljubljani, Novem mestu,…). Po krajšem počitku se bomo povzpeli do cerkve sv. Jožefa na Vinjem vrhu. Tam bomo slišali pripoved o življenju prebivalcev gradišča, ki so tu živeli zadnja stoletja pred Kristusom. Morda bomo pri cerkvi srečali tudi Miklavža.(!!!)  Po cesti se bomo vrnili v Šmarješke Toplice. Celotna pot s postanki je dolga 3 ure.  ObObleka in obutev primerna vremenu. Potrebujemo naglavno ali ročno baterijsko  sv svetilko. Priporočamo pohodne palice.  *Hrana in pijača iz nahrbtnika.*  Brezplačno  *Prijave in informacije: GSM: 041 674 226 (Jože)*  Pohod bosta vodila Milan Kraljič in Jože Perše  Vinji vrh (387m)  . |
|  | |

